Il-President Amerikan Joe Biden hedded b'sanzjonijiet ġodda kontra l-Myanmar wara li l-militar tal-pajjiż ħataf il-poter. Is-sanzjonijiet tal-Istati Uniti tneħħew ftit ilu wara li l-Myanmar beda ħiereġ minn snin ta' dittatorjat militari. Uffiċjali eletti ġew arrestati t-Tnejn li għadda, bil-partit fil-Gvern jiġi akkużat bi frodi b'rabta mal-aħħar rebħa elettorali tiegħu. Il-Ġnus Magħquda, ir-Renju Unit u l-Unjoni Ewropea kkundannaw il-kolp ta' stat fil-pajjiż.